Diari Oficial de la Generalitat Valenciana


Sumari del DOGV 5902, del 27-11-2008 (2008/13298)

ORDE de 17 de novembre de 2008, de la Conselleria d'Agricultura, Pesca i Alimentació, per la qual s'aproven les bases reguladores de les ajudes per a obres de condicionament de camins rurals de titularitat municipal.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5902

Data del DOGV
:   27-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13631


Data del document
:   17-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * via rural
    * obres públiques
    * legislació
    * administració local
    * suport econòmic

ORDE de 17 de novembre de 2008, de la Conselleria d'Agricultura, Pesca i Alimentació, per la qual s'aproven les bases reguladores de les ajudes per a obres de condicionament de camins rurals de titularitat municipal. [2008/13090]
Els municipis i entitats locals menors de la Comunitat Valenciana, en l'exercici de les seues competències, podran realitzar obres que tinguen com a finalitat la construcció, la millora i l'adequació de camins rurals.
Atés el benefici que d'eixes obres es deriva per a l'agricultura de la Comunitat Valenciana i, atés el seu caràcter, la Conselleria d'Agricultura, Pesca i Alimentació d'acord amb allò que s'establix en l'article 42 de la Llei 8/2002, de 5 de desembre, d'Ordenació i Modernització de les Estructures Agràries, de la Comunitat Valenciana, ha habilitat una línia de subvenció destinada a facilitar la seua execució.
El títol III de l'esmentada llei, que tracta de la modernització de les explotacions agràries, definix, en l'article 46, com una de les directrius d'actuació de la Conselleria d'Agricultura, Pesca i Alimentació, la promoció de la constitució d'explotacions agràries competitives, de dimensions agronòmiques idònies, que garantisquen la seua futura viabilitat.
Per a coadjuvar a la consecució d'estes finalitats, pot ser un instrument vàlid, a més dels previstos en la Llei, la priorització d'inversions en camins de titularitat municipal que donen servici a zones de cultiu o explotació en comú.
Constituïx el pla estratègic que s'assenyala en l'article 8 de la Llei 38/2003, de 17 de novembre, General de Subvencions, el següent:
1. Objectius: millora de la infraestructura viària de titularitat municipal i promoció de formes de gestió en comú de les explotacions agràries.
2. Efectes que es pretenen amb la seua aplicació.
Disminució de costos de transport, correcció, en la mesura que siga possible, de les deficiències estructurals de les explotacions agràries i increment de la qualitat de vida dels agricultors.
3. Termini necessari per a la seua execució: les convocatòries s'hauran de resoldre anualment encara que les inversions que cal realitzar podran ser bianuals.
4. Fonts de finançament: es determinen en la disposició addicional primera de l'orde.
5. Costos previsibles: es determinaran en l'orde d'import global màxim prevista en la disposició addicional primera d'esta orde.
En virtut d'això, i fent ús de les facultats que tinc atribuïdes,
ORDENE
Article 1
S'establixen les bases reguladores que figuren en l'annex I d'esta orde, de la línia d'ajudes per a la millora de les infraestructures agràries als municipis i les entitats locals menors de la Comunitat Valenciana.
DISPOSICIÓ ADDICIONALS
Primera
L'aplicació pressupostària serà, en cada exercici, la que establisca la convocatòria anual que s'efectue d'acord amb estes bases.
Segona
L'import global màxim, destinat a les ajudes, quedarà fixat en l'orde que, oportunament, es publicarà, en funció del pressupost disponible en cada exercici.
DISPOSICIÓ DEROGATÒRIA
Quan entrarà en vigor esta orde, quedaran derogades totes les normes del mateix rang o d'un rang inferior, en tot allò que s'oposen al que s'establix en esta i, expressament, l'Orde de 18 de febrer de 2008, de la Conselleria d'Agricultura, Pesca i Alimentació.
DISPOSICIONS FINALS
Primera
Es faculta la Direcció General de Producció Agrària per a dictar els actes, les resolucions i les instruccions que siguen necessaris per a l'aplicació d'esta orde.
Segona
Esta orde entrarà en vigor l'endemà de la publicació en el Diari Oficial de la Comunitat Valenciana.
València, 17 de novembre de 2008
La consellera d'Agricultura, Pesca i Alimentació,
MARITINA HERNÁNDEZ MIÑANA